Антоні Юдзіцкі

Антоні Казімір Юдзіцкі (каля 1670 — ) — ураднік Вялікага Княства Літоўскага. Паручнік войск ВКЛ з 1688 года, харунжы рэчыцкі з 1690 года, падкаморы рэчыцкі з 1699 года, маршалак земскі рэчыцкі з 1701 года.

 Біяграфія 
Паходзіў са шляхецкага роду Юдзіцкіх герба ўласнага «Радван зменены». Сын Міхала Станіслава Юдзіцкага.

У 1713 годзе заснаваў мястэчка Казімірава, якое назваў у сваё імя. Тады ж заснаваў уніяцкі мужчынскі манастыр ордэна базыльян, на ўтрыманне якога перадаў вёску Касагі  з 26 дварамі. Паводле падання, манастыр быў збудаваны як удзячнасць цудадзейнай іконе Багародзіцы, якая нібыта дапамагла Юдзіцкаму падчас ваенных кампаній.

Манастыр стаў важным цэнтрам уніяцкага жыцця і адукацыі ў рэгіёне. Тут часам дзейнічалі школа і багадзельня. Да 1794 года манастыр валодаў маёнткам, пазней утрымліваўся за кошт ахвяраванняў.

Казімір Антоній Юдзіцкі таксама згаданы як фундатар, які меў значны ўплыў на рэлігійнае і грамадскае жыццё Рэчыцкага павета ВКЛ. Яго дзейнасць спрыяла распаўсюджванню уніяцтва ў рэгіёне, падтрымцы адукацыі і дабрачыннасці.

7 разоў выбіраўся паслом на соймы.

Уладальнік маёнткаў Юдзічы, Асмолавічы, Ямнае, Кулікоўка і Бохань у Рэчыцкім павеце.

Памёр у 1729 годзе.

 Крыніцы 

 Літаратура 


 Спасылкі